Retten i Hjørring ligger netop nu hus til et grundlovsforhør af den meget dystre slags. En 51-årig mand blev mandag aften anholdt og sigtet for to tilfælde af voldtægt mod en pige på 10-år De to voldtægter skulle have fundet sted i perioden september 2011- august 2014. De ene gang på færgen til Norge. Her var pigen kun seks et halvt år. Den anden gang på færgen til Sverige. Da var pigen ni år. I følge TV2 Nords oplysninger skulle den 51-årige mand og den 10-årige pige ikke være i familie. Grundlovsforhører bliver holdt for lukkede døre. Anklagerne fortæller, at det er af hensyn efterforskningen og den 10-årige pige. Desuden kan anklageren ikke afvise, at der er yderligere gerningsmænd. Manden nægter sig skyldig, og forsvareren fortæller, at der intet hold er i anklagerne. Han er sigtet for overtrædelse af lovens paragraf 216 stk 2., og hvis han findes skyldig risikerer han op til 12 års fængsel.

Referat:
En 51-årig mand bliver netop nu fremstillet i grundlovsforhør ved Retten i Hjørring. Han er sigtet for to gange at have voldtaget en nu blot 10-årig pige.